Sondagaand: 31 Desember 2017 (totsiens 2017!! hallo 2018!!)
​Goeie naand almal: Hallo Kenya: Mostly a fine night ahead over most of the country. The normal cloudy spots in the south-west with a few showers – Happy new year, may 2018 be fantastic to all of you…
Die 2 de koue front het so te sê op gevang met die eerste koue front, nie fantasties nie, maar dit kom voor die koue lug in die stert van die koue front is 'n raps kouer, hou kouer hoe meer reën oor die Kaap (Skiereiland en omgewing, kan nie sê Wes-Kaap nie, Wes-Kaap strek tot anderkant Beaufort-Wes!! Vanoggend se reën by Kloofnek staan nou op 2.8mm en daar het sowat 0.2mm by Milnerton geval. Dit was meer a.g.v die aanlandige vloei agter die kuslaag wat nou alby PE geleë is. Die koue front soos julle kan sien nou nie te ver van die Kaap af nie. As julle waterfront toe gaan vannaand vir vuurwerk vertonings, onthou om 'n sambrele saam te vat en 'n warm baadjie. Julle sal nie verspoel nie, maar die koue kan dalk byt veral as jy bietjie nat reën…
Die grootste deel van die binneland tot by Gauteng is meestal mooiweer met storms oor dele van KZN en die suidelike platorand. Ek het twee rooi kolle van die foto omkring waar daar kwaai storms kon wees en sekerlik ook 'n bietjie hael. Dan is daar ook 'n paar storms net wes van Ellisras, wat met 'n bietjie geluk dalk die nuwe jaar kan begin met 'n paar buie reën, die res van die storms/buie is oor die sentrale dele van Botswana en 'n paar flenter storms/buie oor noord Namibië.
En so kom ons aan die einde van 2017, as ek weer begin stories vertel dan is die 2018… gaan my seker weer 'n ruk neem om 2018 te tik in plek van 2017…
My rekenaar het nou die nuutste weergawe van Windows afgelaai, ek sien as ek tik ,met' (en daar gebeur dit nou weer) word met .,meat'' en mens sien dit nie altyd raak nie. Die rekenaar se Afrikaanse woorde is al redelik opdateer maar daar sleup altyd 'n paar goed deur wat mens nie raaksien nie. 'n Wonderlike 2018 aan elkeen, mag 2018 net vreugde en geluk bring en mag almal, sonder uitsondering, veilig tuis kom na die vakansie… en die belangrikste, die Kaap sal nog moet wag, dat dit heerlik en genoeg sal reën oor die land, die Kaap sal met die bietjie hier en daar koue fronte tevrede moet wees, tot die winter toe, maar ons mag wens dat daar soos verlede Januarie 'n paar storms ontwikkel, as ek reg onthou was daar 'n storm in Januarie wat 35mm + reën gegooi het oor Bellville.. Ons mag wens, hoop en bid……
Saterdag10:30 vm 31 Desember 2017
Dit is nog ver van wonderlik af, Kloofnek se reën vanoggend, (Tafelberg - Kaapstad) 2.5mm baie beter as niks en ons hoop daar val nog reën as die koue front daar aankom...
Nou die aand se wolke - vir die wat dit gemis het.
My buurvrou, Ingrid het die foto op FB geplaas.. Die geel is soos die son se strale deur waterdrupples opgebreek word, en vertoon geel... die wolke word Mamantus genoem... Pretoria...
Sondagoggend: 31 Desember 2017
​Goeie môre almal: Hallo Kenya: Sunny in the north, partly cloudy to cloudy over the southern parts, no rain that I can see this morning. Thea normal cloudy spot in the south-west where there is a chance for a few afternoon showers.. Happy new year and let us hope the new year brings lots of rain all over the country..
Die koue front suid-wes van die het so 'n klein bietjie lyf, maar kyk mooi, daar is nie veel goeie sterk koue lug in die stert van die front nie. Dit lyk wel of die 2de een besig is om te vorm, my voorspelling is dat daar vanoggend, kom ons maak dit misreën kolle kan wees a.g.v. die aanlandige vloei, maar die eerste koue front verwag ek op die vroegste teen laatmiddag. Teen daardie tyd gaan die 2de koue front waarskynlik die eerste een inhaal, en dan oornag oor die Kaap beweeg. Die koue front môre suid van die land met 'n rug van hoog met heelwat kouer lug wat gaan inslaan oor die westelike binneland. Met die aanslag van koue lug uit die weste beteken weer skerp temperatuur dalings oor die westelike binneland, dus maak seker voor jy/sy nuwe jaar begin vier dat jou geskeerde bokke en skape goed versorg is. Ja, diere kan vrek met 'n skerp temperatuur daling al is dit nie minus temperature nie, die kombinasie kouer lug plus wind maak dit baie kouer voel. Langs die suidkus (tuinroete) kan 'n baie sterk suid-weste Wind môre verwag word en daar is 'n redelike kans vir reën om uit te brei oor die streek en kan PE -Oos-Londen haal teen môreaand.
Vir die binneland, lyk my ons gaan baie warm word vandag oor die grootste deel van die land met 'n klomp plekke wat 35 C en hoër kan haal. Soos julle self kan sien is daar nie vreeslik baie vog oor nie so selfs die hittestorms wat nog kan ontwikkel sal baie enkel wees. Sou graag 'n klomp reën wou voorspel vir vannaand, die klappers en vuurwerke is beslis nie goed vir ons diere nie. Ek kan aan baie maniere dink om die nuwe jaar te vier sonder vuurwerke..
Dit lyk ook glad nie te rooskleurig aan die begin van die nuwe jaar as dit kom by reën vir die ooste van die land nie. Die model bou nou al lank aan 'n tropiese sikloon oos van Madagaskar wat in die week wat kom op Madagaskar afpeil, op die stadium blokkeer Madagaskar die sikloon (daar kan vreeslik baie reën verwag word) maar sou die sikloon oor die eiland spring/beweeg (dit het al gebeur)en die ou land in die kanaal dan is dit sleg vir ons in die noorde en ooste, maar dit maak die deur oop vir vog om oor Namibië af te beweeg na die Karoo met 'n klompie storms. Dit is n ou eers ver in die nuwe jaar in, so nog genoeg tyd om weer daarna te kyk.
Ja, ek verwag reën vir die Kaap, maar moet nou ook nie wonderlike reën verwag nie, as jy 4-8mm kry is dit goed en as jy onder 'n berg bly miskien 10-14mm, maar soos dit nog die hele 2017 was, nie genoeg om die water probleme op te los nie…
Wel, geniet die laaste dag van die jaar, maak nie saak wat jy doen nie, bly koel en wees altyd versigtig veral as jy op die pad gaan…..
Ek sal vannaand die laaste storie skryf vir 2017!!!
Saterdagaand: 30 Desember 2017
​Goeie naand almal: Hallo Kenya: Mostly fine across the country with only one small patch cloudy in the south-west, see green with a few showers,
Die storms wat nou sowat 5 minute terug hier by my begin het gooi 'n bietjie hael, as jy in die noorde bly (PTA) skuif jou motor onder 'n afdak. Nie vreeslik groot nie, maar dit Sê nie daar kan op ander plekke in die stad groter hael wees nie…
Die band storms het weer oor die oostelike dele van Noord-Wes ontwikkel; en beweeg nou oor dele van Gauteng, buiten vir die hael het ek nog nie veel reën gekry nie. Daar is een kol oor die Karoo, piep klein, wat ek met groen omkring het, dit is nie baie nie maar daar kan enkele blitse en donder wees. Die res van die beter storms is oor KZN en sal na verwagting noord uitbrei die aand in. My vriend daar naby Panda in die noord-ooste van Botswana het net 1.2mm gekry hy kort nog baie reën om nou al te begin dink aan plant.. Nog 'n middag met 'n paar mooi storms oor die noorde van Namibië
Die model voorspel 'n redelike koue front vir die 1ste Januarie 2018 vir die Kaap, ja daar kan 'n bietjie reën wees, dink egter dit gaan net heelwat koeler wees dit is net 'n troos prys reëntjie en meestal oor die suidelike Skiereiland, sleg vir die wat met vakansie is, maar die mense wat daar bly, lekker verligting met die koeler weer. Maak dit koud vir Januarie…
Ek staan nou sowat 15 minute later op 2mm vir nou, Centurion-Wes 5.6mm, oos van Delmas 17mm . Die suide van KZN sowat 8-12mm en met reeds reën wat uitsak in die noorde met nog oppad uit die suide kan die totale net groei…
Wel, dit vir nou my storie, my stories vir 2017 is besig om ,,vinnig op te raak….''
Saterdagoggend: 30 Desember 2017
​Goeie môre almal: Hallo Kenya: Mostly sunny in the north with lots of high cloud in the south, no rain. The area marked in the south-west may see a few evening showers.
Voor middernag het ek sowat 5mm gekry en na middernag nog1.6mm, voorwaar geseënd. Die 2 de band reën het netjies noord geskuif met Groblersdal – Marblehall wat tussen 18 – 23mm gekry het afgelei net tussen die twee plekke vanaf 10 weerstasies, let wel 10!! Dit reën vanoggend tot sover noord as Pietersburg, Phalaborwa met 9mm en dit reën nog steeds, Hoedspruit 15.2mm (reën nog) en dan reën dit
van gister af lekker oor die suidelike Laeveld, waar Nelspruit nog 15mm gekry het en die suidelike park tussen 4-6mm en dit reën nog steeds.
Onder kan julle sien wat Hans sê van Wakkerstroom… dit is sommer baie nat…
Hans Bargholz 12/30/2017 05:52:08
71mm between 16h00 and 18h00 yesterday and 35mm overnight here in Wakkerstroom. The place is underwater. We are already well over 200mm for the month and best December in 20 years.
Piet Retief toon dieselfde tendens dus is Hans baie naby aan die kol met sy reën Hy meet al baie jare en sy data is goed. Dit reën ook lekker in die Newcastle en Vryheid gebied met Newcastle nog 6.4mm en Vryheid nog 3.8mm en vir die maand is beide die plekke oor die 100mm vir die maand, een van die beste Desember maande in 'n hele paar jaar.
Dara is ook 'n bietjie reën in die Oos-Londen gebied vanoggend net 5.6mm en selfs Buffelsfontein wys 1.2mm.
Die bolug was nie heeltemal dood die laaste 24 uur nie, maar ook nou nie fantasties nie, en ongeag dit het daar kolle baie goeie reën gekry. Wat pla is dat die reën nie wil begin in die weste van Noord-Wes nie, daar sukkel dit nog, ons kan maar net hoop en bid dat dit ook oor die streek sal begin lekker reën. Die seisoen toestande is gunstig so daar is nie regtig 'n rede om te dink dat dit so droog sal bly nie…
Die wind is meestal lig oor die Kaap vanoggend, bietjie sterker Hermanus se kant toe en temperature is in die algemeen nou teen 8vm reeds 21 C en hoër, jy moet dus reeds by die strand wees, en onthou om 'n hoofdeksel op te sit, die son sal jou gaar bak al voel dit dalk nie so warm nie.
Ek kan geen rede sien waarom daar nie weer 'n klompie storms in die noorde kan ontwikkel nie, maar soos altyd dit is storms en nie algemene reën nie.
Alles wat ek nou tik is die laaste van 2017, die laaste Vrydag, die laaste Saterdag ens… 2017 se uurglas het aan gebreek….
Vrydagaand: 29 Desember 2017
​Goeie naand almal: Hallo Kenya: Mostly fine in the north, the rest mostly partly cloudy with tiny spots (see green) with some light showers.
Dit lyk baie goed op die foto, 'n mooi bans storms, maar ai, ek sien nie groot totale oor die Vrystaat en noord-wes nie Dit het begin reën in die Lichtenburg streek en daar is die totaal nou 2.8mm en dit reën nog steeds. Bloemfontein staan op 4.2mm, Welkom op 2.0mm en 8mm naby Parys in die Vrystaat. Die gebiede met goeie reën is meestal onder die dele waar ek met rooi gemerk het Newcastle het al 20.6mm , Piet Retief staan al op 44.2mm en dan 'n hele paar stasies op die platorand (suid) wat al by die 30mm of meer is. Meeste van die stasies wys nog reën teen 19:30. Die lyk of van die storms begin mik vir Gauteng maar sien op foto, beter reënkanse noord van Pretoria. Ek is bly om te sien daar is al reën in die Mafikeng streek, ook Lichtenburg, daar is altyd 'n beter kans vir storms om by PTA uit te kom as dit in die streke begin reën.
Nou is dit duim vashou dat die storms PTA sal haal, so ook Johannesburg, maak dit Gauteng, oornag en met 'n storm oor jou erf sal dit afkoel anders gaan die nag warm bly….
Die Kaap het afgekoel met 'n suid-weste wind @ sowat 20 km/u wat in Kaapse terme nie te sterk is nie.. Daar was ook hier en daar 'n bietjie reën in en om Oos-Londen maar dit is nog meestal druppels.. 0.2 – 0.4mm
Wel dit is die storie vir nou…..
Vrydagoggend: 29 Desember 2017
​Goeie môre almal: Hallo Kenya: Mostly sunny in the north, every place north of the yellow line. South of the yellow line partly cloudy with a few cloudy patches but no rain at the moment. Thea areas marked with green in the south-west may see a few afternoon and evening showers.
Amper 100% op skedule begin die eerste tropiese depressie verskyn nog redelik ver noord-oos van Madagaskar. Op die oomblik nog net 'n depressie maar die model toon aan dat die ou 'n tropiese sikloon kan word, die eerste naam op die lys is Ava.. Oor die volgende 5-7 dae skuif die sikloon in tot aan die ooskus van Madagaskar en beweeg dan al verder suid al langs die kus af. Dit is 'n eerste projeksie en kan oor die volgende paar dae anders wees… Die sikloon nog ver genoeg van ons af om nie direk ons reën te .,steel'' nie, maar ook dit kan verander…Nou sal ons elke dag moet kyk hoe die stelsel ontwikkel en beweeg…
Die storms het toe groot dele v an Johannesburg gehaal gisteraand en daar was 'n paar mooi syfers, maar hier het nie 'n druppel in die noorde geval nie, by my niks.. Die wolke wat julle sien oor die westelike dele van die land is die bolugversteuring waarvan ek gister gepraat het, maar vir die weste is daar nie regtig reën nie, Dat daar een of twee storms kan ontwikkel is seker nie onmoontlik nie, maar ek dink nie dit sal noemenswaardige reën oplewer nie. Die band vog vanaf Namibië, oor noord-wes na Gauteng en omliggende gebiede, is die gebiede wat die beste kans het vir 'n klompie storms vanmiddag en vannag, nie 'n waarborg nie, maar ten minste 'n beter kans dat die storms ook PTA kan bereik teen vannag.
Daar is effens aanlandige vloei langs die suid-oos kus, sien ligblou lyn, ingetrek, waar dit bewolk is met kolle mis en motreën. Die koue front suid-wes van die Kaap het min tot geen koue lug in sy stert nie dus verwag ek ook nie veel van die meneer nie, kan wel die Kaap meer bewolk maak met koeler temperature later vanmiddag en vannag, die kans is daar vir 'n paar druppels maar nie regtig reën om van te praat nie.
Meer wolke en vog in die noorde van die land sal help dat maksimum temperature nie soos gister vinnig opskiet nie… maar onthou warm temperature met meer vog voel in elk geval warm en onthou al is dit bewolk is kan die straling van die son jou nog steeds brand ….
Dit is dit vir nou. Lekker dag verder, 2017 is besig om nou vinnig tot 'n einde te kom…
Donderdagaand: 28 Desember 2017
​Goeie naand almal: Hallo Kenya: Mostly fine over the greater parts of t north and central parts, a few cloudy patches in the south but no rain that I can see..
Die koue front suid van die land skraap deur die PE -Oos-Londen kus gebiede met 'n paar kolle stofnat met 0.2mm, Oos-Londen, net weg van die kus staan op 5.2mm. Dan is daar 'n band storms oor Namibië wat suidwaarts strek oor die verre westelike dele van noord-wes, Kimberley het ook so 'n paar blitse en donder gekry, suid van Kimberley 0.8mm en dan 4.4mm oor die oostelike dele van die stad. Bloemfontein beter as stofnat meat 3.8mm (onthou dit is een meetpunt-totale in die stad kan baie verskil) Twee stasies naby Brandfort wys 8.2mm, dit is heelwat beter as stofnat en daar val nog reën teen 06:15nm. Dit gaan glad nie sleg met die manne en dames in die noorde van KZN nie, ek het die storms gemerk, 3.4mm by Vryheid sover en dan 21.0mm by Paulpietersburg en Piet Retief kry altyd goeie reën staan op 22.6mm. al die plekke wys nog reën teen 06:15nmn. Enkele kolle oor die oostelike platorand het almal 'n bietjie reën gekry, meeste net beter as stofnat met Burgersfort wat 13.0mm wys….
Die wind wikkel weer sterk op plekke oor die Skiereiland, die mense wat daar bly sal weet die suid-ooste is die beste en goedkoopste lugversorger oor die streek, die laat die mens kouer voel…. Het al verduidelik hoekom dit is.. lees ou stories….
Ek het so ietwat van 'n bolug versteuring ingetrek wes van die Kaap, lyk of die versteuring verswak maar tog môre kan inbeweeg oor die westelike binneland. Dit kan help dat daar weer storms oor die sentrale dele sal ontwikkel en kan hopelik dan ook verder noord uitbrei, m.a.w kan dan ook dele van Gauteng bereik…..
Dit die storie vir nou. Lekker aand….
Donderdagoggend: 28 Desember 2017
​Goeie môre almal: Hallo Kenya: Mostly sunny over the central and northern parts, with some cloud cover in the south and south-west, no rain…
Australia: The tropical depression is in over north-west Australia, does not look severe but it can still produce significant rain. Up to100-150mm possible in 24 hour periods. The depression weakens more as it move south and van still produce significant rain. The areas marked with red are mostly bands of storms, the yellow mostly just partly cloudy. Check with your local weatherman what is happening where….
'n Swak rug van hoog beweeg agter die koue front in suid van die land, dit sal aanleiding gee tot aanlandige vloei oor die suid-kus wat kan uitbrei na Oos-Londen teen vannaand. Daar kan kolle ligte reën voorkom langs die kusgebiede. Die dik bank wolke oor die noordelike dele van die land gisteroggend is meestal weg en met sonnige toestande kan ons verwag dat die temperature skerp sal styg deur die dag. Daar is egter nog genoeg vog dat met hitte daar hitte storms kan voorkom vanaf die sentrale binneland tot oor KZN. Dit is nie fantastiese toestande nie maar een of twee hittestorms kan kolle lekker reën maak maar dit is en sal mik en druk storms wees.
Die koue front suid van die land sal temperature matig hou langs die suid en later suid-oos kus, maar met die Atlantiese hoog suid van die land sal die wind weer skerp toeneem oor die Kaap… Daar is dit 'n geval van hoe vroeër jy stand toe gaan hoe beter, as die wind eers begin tokkel van 11-12, dan is dit tyd om huistoe te gaan…